Covid-19-statistieke: Minder as een uit vyf toets nou positief(Argieffoto: Unsplash) Suid-Afrika se getal bevestigde Covid-19-gevalle staan op 3 521 572 nadat nog 7 759 nuwe gevalle bevestig is. Altesame 3 281 447 mense het tot dusver van die virus herstel. Volgens die Nasionale Instituut vir Oordraagbare Siektes (Nios) staan die positiwiteitskoers tans op 19%. Dit is laer as ŉ dag tevore (20,2). Die sewedaggemiddeld staan op 20,6%, ook laer as die 21,7% van ŉ dag tevore. Meer as ŉ kwart van nuwe gevalle is steeds in die Wes-Kaap (26%), gevolg deur KwaZulu-Natal (25%), Gauteng (20%), die Oos-Kaap (11%), die Vrystaat, Mpumalanga, Noordwes en die Noord-Kaap (4% elk) en Limpopo (3%). #COVID19 UPDATE: A total of 40,882 tests were conducted in the last 24hrs, with 7,759 new cases, representing a 19.0% positivity rate. A further 119 #COVID19 related deaths have been reported, bringing total fatalities to 92,371 to date. See more here: https://t.co/vfCnOEZwsK pic.twitter.com/2gfEaKTf0k — NICD (@nicd_sa) January 8, 2022 Nog 126 mense is in hospitale opgeneem om vir Covid-19 behandel te word en altesame 8 948 mense met die koronavirus is tans in hospitale landwyd. Nog 119 Covid-19-verwante sterftes is ook aangemeld. Altesame 15 098 dosisse entstof is Saterdag toegedien.